stanford-oval/wikipedia huggingface dataset:
Tallinnanaukio
Aiheesta muualla

Kuvia tai muita tiedostoja aiheesta Tallinnanaukio Wikimedia Commonsissa
Nipsey Hussle

| Nipsey Hussle |
| --- | --- |
 Nipsey Hussle vuonna 2011.
Henkilötiedot
Koko nimi:  Airmiess Joseph Asghedom
Syntynyt: 15. elokuuta 1985 Los Angeles, Kalifornia, Yhdysvallat
Kuollut: 31. maaliskuuta 2019 (33 vuotta) Los Angeles, Kalifornia, Yhdysvallat
Ammatti:  rap-artisti, sanoittaja, yrittäjä, näyttelijä, aktivisti
Puoliso:  Lauren London (2013–2019)
Lapset:  2
Muusikko
Taiteilijanimi:  Nipsey Hussle 
Laulukielet:  englanti
Aktiivisena:  2005–2019
Tyylilajit:  West Coast hip hop
Levy-yhtiöt:  All Money In, Atlantic, Cinematic, Epic
Aiheesta muualla
Kotisivut
  [ Muokkaa Wikidatassa ] [ ohje ]  
Ermias Joseph Asghedom (oik. Airmiess Joseph Asghedom; 15. elokuuta 1985 – 31. maaliskuuta 2019), taitelijanimeltään Nipsey Hussle, oli yhdysvaltalainen rap-artisti, yrittäjä ja aktivisti. Hänen debyytti-mixtapensa, Slauson Boy, julkaistiin vuonna 2005, jonka myötä hänet kiinnitettiin Cinematic Recordsille ja Epic Recordsille.
Hussle sai enemmän huomiota julkaistuaan mixtapet The Marathon, The Marathon Continues ja Crenshaw. Ilmestyessään artisti Jay-Z osti Crenshaw-mixtapen kopioita yhteensä 100 kappaletta 100 dollarin kappalehintaan. Husslen ensimmäinen ja ainoaksi jäänyt studioalbumi, Victory Lap, julkaistiin vuonna 2018. Se sai ilmestyessään ylistävän vastaanoton kriitikoilta, ja se debytoi Billboardin 200 -listalla sijalla 4. Albumi oli myös ehdolla parhaan rap-albumin Grammy-palkintoon vuoden 2019 gaalassa.
Vuonna 2017 Hussle perusti vaateliikkeen Marathon Clothingin yhdessä partneriensa Carlessin, Civilin sekä veljensä Samiel Asghedomin kanssa. 31. maaliskuuta 2019 Husslea ammuttiin kuolettavasti hänen kauppansa edessä South Centralissa, Los Angelesissa. Vuonna 2023 hänet murhannut Eric Holder tuomittiin 60 vuodeksi vankilaan.
Vuodesta 2013 kuolemaansa saakka Hussle oli parisuhteessa näyttelijä Lauren Londonin kanssa. Heidän ensimmäinen yhteinen lapsi, poika, syntyi vuonna 2016. Husslella oli myös lapsi, tytär, aikaisemmasta suhteesta.
Diskografia > Studioalbumi

Victory Lap (2018)
Diskografia > Mixtapet

Slauson Boy (2005)
Bullets Ain't Got No Name Vol. 1 (2008)
Bullets Ain't Got No Name Vol. 2 (2008)
Bullets Ain't Got No Name Vol. 3 (2009)
The Marathon (2010)
The Marathon Continues (2011)
TMC: X-Tra Laps (2012)
Raw (Blancon kanssa, 2012)
Crenshaw (2013)
Mailbox Money (2014)
Crenshaw (2013)
Slauson Boy 2 (2016)
Famous Lies And Unpopular Truths (2016)
No Pressure (Bino Rideauxin kanssa, 2017)
Filmografia

I Tried (2007)
Love Chronicles: Secrets Revealed (2010)
Caged Animal (2010)
Crazy Ex-Girlfriend (2015)
Aiheesta muualla

Kuvia tai muita tiedostoja aiheesta Nipsey Hussle Wikimedia Commonsissa
Tervajärvi (Porvoo)

| Tervajärvi |
| --- | --- |
Maanosa:  Eurooppa
Valtiot:  Suomi
Maakunnat:  Uusimaa
Kunnat:  Porvoo
Koordinaatit:  60°23′18″N, 25°44′29″E
Vesistöalue ja valuma-alueen tietoja
Päävesistöalue:  Ilolanjoen vesistö (17)
Järvinumero:  17.004.1.004
Mittaustietoja
Pinnankorkeus:  15,5 m 
Rantaviiva:  2,92 km 
Pinta-ala:  0,13 km² 
 fiTervajärvi 
Tervajärvi (ruots. Tjäruträsket) on uimajärvi Porvoossa. Se sijaitsee nelisen kilometriä kaupungin keskustasta itään ja noin kilometrin Kevätkummun kaupunginosasta itään. Sen pinta-ala on 12,9 hehtaaria.
Maantiede

Tervajärven ulottuvuus etelästä pohjoiseen on noin kilometrin ja rantaviivan pituus on 2 919 metriä. Järvi on saareton ja sen rannoilla on runsaasti pientaloja. Pohjoisrannalla on suoalue. Maaston korkeimmat kohdat järven läheisyydessä ovat noin 25–30 metriä järvenpintaa ylempänä. Noin 300 metriä Tervajärveltä pohjoiseen sijaitsee Veckjärvi.
Tervajärvi (17.004.1.004) kuuluu Vadbäckenin valuma-alueeseen (17.004), joka on kolmannen jakovaiheen vesistö Ilolanjoen vesistössä (17). Tervajärvi sijaitsee Vadbäckenin valuma-alueen eteläosassa. Valuma-alueen selkeästi laajin järvi on Veckjärvi. Lisäksi alueeseen kuuluu Tervajärveä laajempi Tunnträsket ja Tervajärveä pienempi Lillträsket. Järvet sijaitsevat valtatie 7:n eteläpuolella, mutta valuma-alue ulottuu myös tien pohjoispuolelle.
Suomessa on 52 vähintään hehtaarin laajuista Tervajärveä. Niistä laajin on Posion Tervajärvi.
Aiheesta muualla

Porvoo.fi: Uimarannat ja talviuinti : Tervajärven uimaranta
Hagerlund.net: Porvoon uimarannat: Tervajärven uimaranta
The Best of Simon & Garfunkel

| The Best of Simon & Garfunkel Simon & Garfunkel |
| --- | --- | --- |

Kokoelmalevyn tiedot
 Äänitetty : 1965 – 1970, 1975
 Julkaistu: 1999
 Tuottaja(t): Bob Johnston
 Tyylilaji: folk rock
 Kesto: 63.48
 Levy-yhtiö: Columbia Records
Simon & Garfunkelin muut julkaisut
| Old Friends 1997 | The Best of Simon & Garfunkel 1999 | The Columbia Studio Recordings (1964–1970) 2001 |
The Best of Simon & Garfunkel on Simon & Garfunkelin vuonna 1999 julkaistu kokoelmalevy. Siihen on tiivistetty kaikki suosituimmat kappaleet ja lähes kaikki laulut ovatkin menestyneimmiltä albumeilta Bookends ja Bridge Over Troubled Water. Kaikki kappaleet ovat päässeet Billboard Hot 100 -listalle. Viimeinen kappale My Little Town on duon viimeisin yhteinen levytys (1975) ja se oli päätynyt molempien soololevyille.
Kappaleet

The Sound Of Silence
Homeward Bound - 2'30
I Am A Rock
The Dangling Conversation - 2'37
Scarborough Fair/Canticle - 3'08
The 59th Street Bridge Song (Feelin' Groovy) - 1'43
A Hazy Shade Of Winter
At The Zoo
Fakin´ It
Mrs. Robinson
Old Friends/Bookends
The Boxer
Bridge Over Troubled Water
Cecilia
The Only Living Boy In New York
Song For The Asking
El Condor Pasa (If I Could)
For Emily, Whenever I May Find Her (Live) - 2'04
America
My Little Town
Tawaststjerna

Tawaststjerna on vanha suomalainen aatelissuku, joka tunnettiin varsinkin 1800-luvulla virkamies- ja sotilassukuna. Myöhemmin se on tullut tunnetuksi myös sivistyssukuna.
Tawaststjernan suku on haarauma eräästä jo keskiajalla vaikuttaneesta aatelisesta Tavast-suvusta, jolla ei ole todistettua sukuyhteyttä tunnetumpaan Tavastin piispalliseen rälssisukuun. Suvun vanhin tunnettu kantaisä on ennen vuotta 1561 kuollut kartanonomistaja Henrik Jönsinpoika Tavast. Varatuomarina Pohjanmaan tuomiokunnassa toiminut Erik Tawast (noin 1625–1693) aateloitiin 10. helmikuuta 1687 nimellä Tawaststjerna ja hänen sukunsa esiteltiin kaksi vuotta myöhemmin Ruotsin ritarihuoneelle numerolla 1107. Suomen ritarihuoneella se sai vuonna 1818 numeron 81. Erik Tawast kuului Tawast-suvun samaan turkulaiseen sukuhaaraan, jonka eräät muut edustajat saivat 1756 käyttöönsä aiemmin sammuneen aatelisen hauholaisen sukuhaaran edustusoikeuden ritarihuoneella (Suomessa aatelissuku nro 3). Hänen veljensä Henrik puolestaan aateloitiin vuonna 1664 nimellä Tawastén.
Varsinkin suvun nuorempi sukuhaara profiloitui 1700- ja 1800-luvuilla aikana sotilassukuna, ja siihen kuului useita kenraaleita. Näistä erään Venäjälle asettuneen sukuhaaran jälkeläisistä tuli 1900-luvulla useita valkoisia emigrantteja.
Suvun jäseniä > Aikajärjestyksessä

Carl Gustaf Tawaststjerna (1774–1855), päämaanmittauskonttorin ylijohtaja, everstiluutnantti, valtioneuvos
August Vilhelm Tawaststjerna (1807–1875), Venäjän armeijan kenraalimajuri, Carl Gustaf Tawaststjernan veljenpoika
Carl Johan Tawaststjerna (1815–1874), Venäjän armeijan kenraalimajuri, August Vilhelm Tawaststjernan serkku
Frans August Theodor Tawaststjerna (1821–1882), sotilas, säveltäjä, Carl Johan Tawaststjernan veli
Frithiof Alarik Tawaststjerna (1824–1896), Venäjän armeijan kenraalimajuri, Carl Johan Tawaststjernan veli
Bror Leonard Magnus Edvard Tawaststjerna (1832–1903), Venäjän armeijan kenraalimajuri
Axel Gabriel Wilhelm Tawaststjerna (1837–1891), virka- ja valtiopäivämies
Werner Tawaststjerna (1848–1936), koulumies, historiantutkija, valtioneuvos, kuvernööri
Jador Tawaststjerna (1855–1917), Venäjän armeijan kenraaliluutnantti,  August Vilhelm Tawaststjernan poika
Karl August Tavaststjerna (1860–1898), ruotsinkielinen kirjailija, Carl Johan Tawaststjernan poika
Vladimir Tawaststjerna (1861–1915), Venäjän armeijan kenraalimajuri,  August Vilhelm Tawaststjernan poika
Alexander Tawaststjerna (1863–1930), Venäjän armeijan kenraalimajuri,  August Vilhelm Tawaststjernan poika
Onni Tawaststjerna (1871–1956), lääkäri, valtiopäivämies ja professori, Werner Tawaststjernan veli
Alarik Tawaststjerna (1873–1922), arkkitehti, Fritiof Alarik Tawaststjernan poika
Viktor Tavaststjerna (1876–1920), asianajaja, raatimies ja pankkiiriliikkeen omistaja, Frithiof Alarik Tawaststjernan poika
Ilmari Tawaststjerna (1879–1932), siviilioikeuden professori, oikeusneuvosmies, Werner Tawaststjernan poika
Elli Hiidenheimo o.s. Tawaststjerna, 1906–1929 Tavastähti (1883–1950), köyhäinhoidon tarkastaja, kansanedustaja, kirjailija, Werner Tawaststjernan tytär
Erik Tawaststjerna (1916–1993), suomalainen musiikintutkija, pianisti, kriitikko, professori, Ilmari Tawaststjernan poika
Erik T. Tawaststjerna (s. 1951), suomalainen pianisti ja Sibelius-Akatemian pianomusiikin professori, Erik Tawaststjernan poika
Suvun jäseniä > Aakkosjärjestyksessä

Alarik Tawaststjerna (1873–1922), arkkitehti
Alexander Tawaststjerna (1863–1930), Venäjän armeijan kenraalimajuri,  August Vilhelm Tawaststjernan poika
Frans August Theodor Tawaststjerna (1821–1882), sotilas, säveltäjä,
August Vilhelm Tawaststjerna (1807–1875), Venäjän armeijan kenraalimajuri
Axel Gabriel Wilhelm Tawaststjerna (1837–1891), virka- ja valtiopäivämies
Bror Leonard Magnus Edvard Tawaststjerna (1832–1903), Venäjän armeijan kenraalimajuri
Carl Gustaf Tawaststjerna (1774–1855), päämaanmittauskonttorin ylijohtaja, everstiluutnantti, valtioneuvos
Carl Johan Tawaststjerna (1815–1874), Venäjän armeijan kenraalimajuri
Elli Hiidenheimo o.s. Tawaststjerna, 1906–1929 Tavastähti (1883–1950), köyhäinhoidon tarkastaja, kansanedustaja, kirjailija
Erik Tawaststjerna (1916–1993), suomalainen musiikintutkija, pianisti, kriitikko, professori
Erik T. Tawaststjerna (s. 1951), suomalainen pianisti ja Sibelius-Akatemian pianomusiikin professori
Frithiof Alarik Tawaststjerna (1824–1896), Venäjän armeijan kenraalimajuri, Carl Johan Tawaststjernan veli
Ilmari Tawaststjerna (1879–1932), siviilioikeuden professori, oikeusneuvosmies
Jador Tawaststjerna (1855–1917), Venäjän armeijan kenraaliluutnantti,  August Vilhelm Tawaststjernan poika
Karl August Tavaststjerna (1860–1898), ruotsinkielinen kirjailija
Kirill Tawaststjerna (1921–1982), neuvostoliittolainen tähtitieteilijä
Onni Tawaststjerna (1871–1956), lääkäri, valtiopäivämies ja professori, Werner Tawaststjernan veli
Werner Tawaststjerna (1848–1936), koulumies, historiantutkija, valtioneuvos, kuvernööri
Viktor Tavaststjerna (1876–1920), asianajaja, raatimies ja pankkiiriliikkeen omistaja, Frithiof Alarik Tawaststjernan poika
Vladimir Tawaststjerna (1861–1915), Venäjän armeijan kenraalimajuri,  August Vilhelm Tawaststjernan poika
Suvun jäseniä > Suvun jäsenten puolisoita

Suvun jäsenten tunnettuja puolisoita, joiden sukunimi on myös Tawaststjerna, ovat
Carmen Tawaststjerna, o.s. von Boehm (1923–2015), opettaja, Erik Tawaststjernan puoliso
Hui-Ying Liu-Tawaststjerna (s. 1950), taiwanilaissyntyinen pianisti, Erik T. Tawaststjernan puoliso
Terminen leikkaus

Terminen leikkaus on joukko materiaalien leikkaamiseen sovellettavia menetelmiä, joissa leikkaaminen tapahtuu lämmön tai palamisen avulla. Yleisimpiä menetelmiä ovat poltto-, plasma- ja laserleikkaus.
Termisiä menetelmiä käytetään paljon metallilevyjen leikkaamiseen. 3D-leikkaus laitteilla ja käsinleikkaamalla voidaan leikata myös monimutkaisempia muotoja. Eniten termistä leikkausta käytetään metallien leikkaamiseen, mutta esimerkiksi laserleikkauksella voidaan leikata lähes kaikkia tunnettuja materiaaleja.
Nintendo 3DS

| Nintendo 3DS |
| --- | --- |


Kehittäjä:  Nintendo
Julkaisu:  EU 25. maaliskuuta 2011
Valmistus lopetettu:  syyskuu 2020
Laitteisto:  2 ytiminen ARM11 @ 266 MHz ja 1 ytiminen ARM9
Muisti:  128 Mt RAM
Tallennusväline:  SD-muistikortti
Liitettävyys:  WiFi
Pelit:  Luettelo Nintendo 3DS -peleistä
Taaksepäin yhteensopivuus:  Nintendo DS, DSi
Edeltäjä:  Nintendo DSi XL
Seuraaja:  New Nintendo 3DS
Kotisivut:  www.nintendo.fi www.nintendo.com (englanniksi)
Lisää videopeliartikkeleitaVideopelien teemasivulla
Nintendo 3DS XL
Nintendo 3DS on Nintendon käsipelikonsoli, joka pystyy tuottamaan 3D-efektejä ilman erikoislaseja. Laite esiteltiin vuoden 2010 E3-messuilla ja julkaistiin Euroopassa 25. maaliskuuta 2011.
Nintendo 3DS sisältää ristiohjaimen ohella pyöreän analogisen ”slide pad” -liukuohjaimen. Laitteessa on myös gyroskooppi, liiketunnistin ja 3D-tehosteen säädin. Laite pystyy toistamaan 3D-elokuvia, kuvaamaan 3D-kuvia sekä 3D-videoita ja se on yhteensopiva DS- ja DSi-pelien kanssa. Aiemman Game Boy -konsolisarjan tai Game Boy Advancen pelikasetteja laite ei tue. Game Boy Advance -pelejä voi mahdollisesti tulla ladattavaksi Nintendo eShopista. eShoppiin tulee joka torstai uusi peli ladattavaksi. Game Boy -pelit on jo varmistettu eShoppiin tuleviksi. Näistä ainakin osa on maksuttomia. 3DS:ssä on enemmän laskentatehoa ja se pystyy tuottamaan tarkempaa grafiikkaa ja ääntä kuin Nintendo DSi tai Nintendo DS. Pelinkehittäjä Nick Ricksin mukaan laitteen laskentateho vastaa suurin piirtein Wii-pelikonsolia.. Nintendo 3DS:n suuri ohjelmistopäivitys joka sisälsi mm. eShopin ja mahdollisuuden siirtää mm. valokuvia ja DSiWaresta ostetut pelit 3DS:lle ilmestyi 7. kesäkuuta 2011. Nintendo 3DS:ään tuli myös uusi metallinpunainen värivaihtoehto, joka tuli myyntiin Euroopassa 30. syyskuuta 2011.
Syyskuussa 2020 kerrottiin 3DS-mallien ja 2DS-mallien tuotannon päättymisestä. Pelit ovat edelleen saatavilla Nintendon verkkokaupassa ja vähittäismyynnissä.
3DS:lle oli olemassa emulaattoriohjelmisto nimeltä Citra. Emulaattorin kehitys lakkasi maaliskuussa 2024, kun kehittäjätiimi määrättiin miljoonakorvauksiin Nintendolle Nintendo Switch -emulaattoria Yuzu koskien.
Uusi malli

Helmikuussa 2015 Nintendo julkaisi konsolista uuden version, joka tunnetaan nimellä New Nintendo 3DS. Konsolissa on esimerkiksi tehokas prosessori, parempi 3D-efekti, ZL- ja ZR liipaisimet, pieni Circle Pad nappi sekä NFC-siru sisäänrakennettuna. Kaikki 3DS- ja DS-pelit toimivat uudessa mallissa.
3DS XL -malli tunnetaan nimellä 3DS LL japanissa.
2017 on julkaistu uusi malli New Nintendo 2DS XL. Mallissa on 82 % suuremmat näytöt, sekä kaikki näppäimet kuten 3DS konsoleissa.
Tekniset tiedot

Kaksi ytiminen 266 MHz ARM11-suoritin ja yksi ytiminen ARM9-suoritin.
133 MHz Grafiikkapiiri PICA200, jolle varattu 4 megatavua muistia
128 Mt Käyttömuistia
1,5 Gt Tallennustila .
Ylänäyttö 800 x 240 pikseliä (3D-tilassa molemmille silmille näytetään erikseen 400 x 240-tarkkuuksinen kuva)
Alanäyttö 320 x 240 pikseliä
3D-Kamera ja sisäkamera, joiden tarkkuus 640 x 480 pikseliä (0,3 megapikseliä)
WLAN 802.11 b/g -verkkopiiri
Yhden, kahden tai neljän gigatavun SD-muistikortti, jossa on pieni ulkonema jotta sitä ei voisi laittaa Nintendo DS:ään.
Pelit

Nintendo 3DS:n julkaisupäivänä oli julkaistu seuraavat 15 peliä:
Asphalt 3D
LEGO Star Wars III: The Clone Wars
Nintendogs + Cats: French Bulldog
Nintendogs + Cats: Golden Retriever
Nintendogs + Cats: Toy Poodle
PES 2011 3D
Pilotwings Resort
Rayman 3D
Ridge Racer 3D
Samurai Warriors: Chronicles
Super Monkey Ball 3D
Super Street Fighter IV: 3D Edition
The Sims 3
Tom Clancy’s Ghost Recon: Shadow Wars
Tom Clancy’s Splinter Cell 3D
Pelit jotka käyvät ainoastaan New Nintendo 3DS:lle:
Minecraft: New Nintendo 3DS
Xenoblade Chronicles 3D
Fire Emblem Warriors
Myyntipakkauksen sisältö

Suomessa Nintendo 3DS -pakkauksen mukana tulee:
Nintendo 3DS -käsikonsoli
Nintendo 3DS -lataustelakka
Nintendo 3DS -verkkovirtalähde (ainoastaan 230V-jännitteelle)
Stylus -kosketuskynä
SD-muistikortti (2 Gt)
AR-kortteja (6 kpl)
Pikaopas (suomeksi, ruotsiksi, norjaksi, tanskaksi, englanniksi)
Käyttöopas (suomeksi, ruotsiksi, norjaksi, tanskaksi, englanniksi)
Lapsilukkotoiminnon käyttöohje (suomeksi, ruotsiksi, norjaksi, tanskaksi, englanniksi)
Myynti

Nintendon mukaan laitetta on myyty kesäkuun 2020 loppuun mennessä 75,87 miljoonaa kappaletta.
Aiheesta muualla

Kuvia tai muita tiedostoja aiheesta Nintendo 3DS Wikimedia Commonsissa
IGN: Everything We Know About the 3DS
Virallinen sivusto
Nintendon laitteet
| --- | --- |
Pelikonsolit:   Color TV Game  NES/Famicom NES 2/AV Famicom  SNES/Super Famicom  Virtual Boy  Nintendo 64 iQue Player  GameCube Panasonic Q  Wii  Wii U  Nintendo Switch  Nintendo Switch 2 
Käsikonsolit:   Game & Watch  Game Boy  Game Boy Color  Game Boy Advance  Game Boy Advance SP  Nintendo DS  Game Boy Micro  Nintendo DS Lite  Nintendo DSi  Nintendo DSi XL  Nintendo 3DS  Nintendo 3DS XL  Nintendo 2DS  New Nintendo 3DS  New Nintendo 3DS XL  New Nintendo 2DS XL  Nintendo Switch Lite 
Kolikkopelit:   Vs. UniSystem/DualSystem  PlayChoice-10  Nintendo Super System  Triforce
Terminen kuivaaminen

Terminen kuivaaminen on jäteveden hygienisointimenetelmä. Terminen kuivaaminen voidaan suorittaa suoralla tai epäsuoralla menetelmällä. Suorassa menetelmässä lämpö johdetaan suoraan lietteeseen ja epäsuorassa lämpö johtuu lietteeseen jonkin muun materiaalin kanssa. Termisessä kuivauksessa liete kuumennetaan 80 °C:seen vähintään kymmenen minuutin ajaksi ja samalla kosteuden on vähennyttävä alle kymmeneen prosenttiin.
Termisen kuivaamisen jätevesiä hygienisoiva teho perustuu kosteuspitoisuuden alentamiseen ja lämpökäsittelyyn. Lietteen kuivuessa bakteerien lisääntyminen pysähtyy. Liian nopealla lietteen kuivatuksella lietteen sisältämät taudinaiheuttajat tottuvat lämpötilan vaihtumiseen ja taudinaiheuttajien tuhoutuminen ei ole varmaa.
The Atrocity Exhibition... Exhibit A

| The Atrocity Exhibition> .. Exhibit A Exodus |
| --- | --- | --- |

Studioalbumin tiedot
 Äänitetty : Sharkbite Studios
 Julkaistu: 28. lokakuuta 2007
 Tuottaja(t): Andy Sneap
 Tyylilaji: thrash metal
 Kesto: 71.44
 Levy-yhtiö: Nuclear Blast
Exoduksen muut julkaisut
| Shovel Headed Kill Machine 2005 | The Atrocity Exhibition... Exhibit A 2007 | Let There Be Blood 2008 |
The Atrocity Exhibition... Exhibit A on metalliyhtye Exoduksen albumi. Albumi julkaistiin Pohjois-Amerikassa 23. lokakuuta 2007 ja Euroopassa 26. lokakuuta 2007.
Albumi on vokalisti Rob Dukesin toinen Exodus-albumi. Kitaristi Gary Holt on sanonut, että albumi on kaksiosaisen teoksen ensimmäinen osa, jonka nimessä Exhibit A (suom. Todiste A) viittaa Exoduksen aikeisiin julkaista vuonna 2010 jatko-osa, Exhibit B.
Kappaleet

Call to Arms – 1.33
Rio Act – 3.37
Funeral Hymn – 8.38
Children of a Worthless God – 8.25
As it Was, As it Soon Shall Be – 5.16
The Atrocity Exhibition – 10.33
Iconoclasm – 7.54
The Garden of Bleeding – 5.49
Bedlam 1-2-3 – 19.51
Kokoonpano

Rob Dukes – laulu
Gary Holt – kitara
Lee Altus – kitara
Jack Gibson – basso
Tom Hunting – rummut
Arvostelut

About.com:
AllMusic:
Aiheesta muualla

The Atrocity Exhibition... Exhibit A discogs.com -sivustolla
Albumi The Atrocity Exhibition... Exhibit A Encyclopaedia Metallum -sivustolla (englanniksi)
Euroopan liberaalidemokraattinen puolue

| Euroopan liberaalidemokraattinen puolue> Alliance of Liberals and Democrats for Europe Party |
| --- | --- |
  
Perustettu:  1976
Johtaja:  avoin
Parlamenttiryhmän johtaja:  Dacian Cioloș
Ideologia:  liberalismi
Poliittinen kirjo:  keskusta
Eurooppa-neuvosto:  6 / 28
Euroopan parlamentti:  81 / 751
Kansainväliset jäsenyydet:  – Liberal International
Parlamenttiryhmä:  Uudistuva Eurooppa
Kotisivu:  www.aldeparty.eu
Infobox OKNimi-testi OK: 
Euroopan liberaalidemokraattinen puolue (engl. Alliance of Liberals and Democrats for Europe Party, lyh. ALDE Party) on liberaalidemokraattisia arvoja Euroopassa edustava europuolue. ALDE-puolue koostuu 67:stä jäsenpuolueesta ja henkilöjäsenistä ympäri Eurooppaa.
Euroopan parlamentissa ALDE-puolueen jäsenpuolueiden europarlamentaarikot muodostavat yhdessä Euroopan demokraattisen puolueen ja Renessanssi-listan europarlamentaarikkojen kanssa Uudistuva Eurooppa -ryhmän, joka on parlamentin kolmanneksi suurin.
Historia

Liberaalidemokraatit muodostivat ensimmäisen poliittisen ryhmänsä vuonna 1976 ensimmäisiä eurovaaleja varten. Puolue tunnettiin aiemmin lyhenteellä ELDR, kunnes Dublinin konferenssin yhteydessä 10. marraskuuta 2012 se vaihtoi nimekseen Alliance of Liberals and Democrats for Europe Party, lyh. ALDE Party.
Jäsenpuolueet > Täysjäsenet

Luettelo Euroopan liberaalidemokraattisen puolueen täysjäsenistä:
| Maa | Puolue | Lyhenne |
| --- | --- | --- |
|  Alankomaat | Demokraatit 66 | D66 |
|  Alankomaat | Vapauden ja demokratian kansanpuolue |  |
|  Andorra | Andorran liberaalit | LA |
|  Belgia | Reformiliike | MR |
|  Belgia | Flaamilaiset liberaalit ja demokraatit | Open VLD |
|  Bosnia ja Hertsegovina | Meidän puolue | NS |
|  Bulgaria | Oikeuksien ja vapauksien liike | MRF |
|  Espanja | Ciudadanos | Cs |
|  Irlanti | Fianna Fáil | FF |
|  Islanti | Reformipuolue | V |
 Italia: +Europa
|  Italia | Italian radikaalit | IR |
|  Itävalta | Neos – Uusi Itävalta | NEOS |
|  Kosovo | Uuden Kosovon liitto | AKR |
|  Kroatia | Kroatian kansanpuolue – Liberaalidemokraatit | HNS |
|  Kroatia | Istrian demokraattinen kokous | IDS-DDI |
|  Kypros | Demokraattinen rintama | DP |
|  Kypros | Yhdistyneet demokraatit | UD |
|  Latvia | Latvijas attīstībai | LA |
|  Latvia | Kustība Par! | PAR |
|  Liettua | Liettuan tasavallan liberaalien liike | LS |
|  Luxemburg | Demokraattinen puolue | DP |
|  Moldova | Liberaalipuolue | PL |
|  Montenegro | Montenegron liberaalipuolue | LPCC |
|  Norja | Liberaalipuolue | V |
|  Pohjois-Makedonia | Liberaalidemokraattinen puolue | LDP |
|  Ranska | Radikaaliliike | MR |
|  Ranska | Demokraattien ja riippumattomien unioni | UDI |
|  Romania | Pelastakaa Romania -liitto | USR |
|  Ruotsi | Keskustapuolue | C |
|  Ruotsi | Liberaalit | L |
|  Saksa | Vapaa demokraattinen puolue | FDP |
|  Slovakia | Progresívne Slovensko | PS |
|  Slovenia | Marjan Šarecin lista | LMŠ |
|  Slovenia | Moderni keskustapuolue | SMC |
|  Suomi | Suomen Keskusta | KESK |
|  Suomi | Suomen ruotsalainen kansanpuolue | RKP/SFP |
|  Sveitsi | Sveitsin liberaalipuolue | FDP |
|  Sveitsi | Sveitsin vihreä liberaalipuolue | GLP |
|  Tanska | Radikaali Venstre | R |
|  Tanska | Venstre | V |
|  Tšekki | ANO 2011 |  |
|  Ukraina | Holos | Golos |
|  Ukraina | Ukrainan eurooppalainen puolue | UEP |
|  Unkari | Momentum | M |
|  Venäjä | Jabloko | J |
|  Viro | Viron keskustapuolue | KESK |
|  Viro | Viron reformipuolue | REF |
|  Yhdistynyt kuningaskunta | Liberaalidemokraatit | LD |
Jäsenpuolueet > Liitännäisjäsenet

ALDE:n liitännäisjäseniä ovat:
| Maa | Puolue |
| --- | --- |
 Armenia: Armenian kansalliskongressi
 Armenia: Valoisa Armenia
 Azerbaidžan: Müsavat
 Bosnia ja Hertsegovina: Liberaalidemokraattinen puolue
 Georgia: Vapaat demokraatit
 Georgia: Republikaaninen puolue
 Italia: Team Köllensperger
 Kroatia: Kroatian sosiaaliliberaalinen puolue
 Kroatia: GLAS
 Kroatia: Centar
 Liettua: Vapauspuolue
 Malta: Demokraattinen puolue
 Portugali: Liberaali aloite
 Puola: Nowoczesna
 Slovenia: Stranka Alenke Bratušek
 Ukraina: Kansan voima
 Ukraina: Sila Ljudeí
 Unkari: Unkarin liberaalipuolue
 Valko-Venäjä: Vapauden ja edistyksen puolue
 Venäjä: Kansan vapauden puolue PARNAS
 Yhdistynyt kuningaskunta: Alliance Party of Northern Ireland
 Yhdistynyt kuningaskunta: Gibraltarin liberaalipuolue
Aiheesta muualla

Kuvia tai muita tiedostoja aiheesta Euroopan liberaalidemokraattinen puolue Wikimedia Commonsissa
Euroopan liberaalidemokraattinen puolue (englanniksi)